
МИНИСТЕРСТВО НА ЗЕМЕДЕЛИЕТО И ХРАНИТЕ
ИЗПЪЛНИТЕЛНА АГЕНЦИЯ ПО ГОРИТЕ
София,  бул. “Христо Ботев” №55, п.код 1040, тел. централа 98511510, ел. поща iag@iag.bg

З А П О В Е Д

[bookmark: _GoBack]РЕГ. № 984/11.09.2026 г.


На основание чл. 160, ал. 1 от Закона за горите, чл. 91, чл. 94 и чл. 95 от Кодекса на труда и одобрен доклад от министъра на земеделието и храните. 

Н А Р Е Ж Д А М :
І. Обявявам конкурс за длъжността „Директор на Регионална дирекция по горите гр. Кърджали”.
ІІ. Конкурсът да се проведе на два етапа:
1. Първи етап – предварителен подбор при следните задължителни изисквания:
а) Кандидатът трябва да има завършено висше лесовъдско образование по смисъла на § 1, т. 32 от допълнителните разпоредби на Закона за горите, с образователно-квалификационна степен "магистър"; 
б) Кандидатът да има минимум 5 /пет/ години трудов стаж по специалността, придобит след завършване на висшето образование.
2. Втори етап – Събеседване с допуснатите кандидати. Събеседването да се проведе в следните фази:
2.1. Писмен тест;
2.2. Събеседване с допуснатите кандидати, по въпроси свързани с:
· Стопанисване и защита на горите, възобновяване на горите и борба с ерозията, организация на горските територии, ползване от горите и земите горска територия, устройство и кадастър на горските територии, финансиране на дейности, опазване и др.; 
· Нормативна уредба в областта на горското и ловното стопанство, трудовите правоотношения, обществените поръчки и други;
· Визия за развитие на Регионална дирекция по горите.
 ІІІ. Служителите от отдел „Информационно обслужване и връзки с обществеността“, дирекция „Правно – административни дейности“ да подготвят и изпратят за публикация в печата обявление за конкурса, съгласно изискванията на чл. 91, ал. 1 от КТ.
ІV. Кандидатите за участие в конкурса следва да представят следните документи:
1.Заявление /свободен текст/;
2.Копие от диплома за завършено висше образование, удостоверяващо посочените в т. II. 1, буква „а“ задължителни изисквания; 
3.Копия от документи, удостоверяващи продължителността на професионалния опит-трудова книжка, служебна книжка, осигурителна книжка, документ в превод на български език, заверен по съответния ред, удостоверяващ извършване на дейност в чужбина (в случай, че кандидатът има подобен професионален опит), както и други документи, предоставящи информация, че кандидатът притежава професионален опит минимум 5 /пет/ години, придобит след завършване на висшето образование;
4.Автобиография /CV/;
5.Документ за медицински преглед, ако кандидатът има преустановяване на трудовата дейност по трудово правоотношение за срок над 3 месеца към момента на подаване на документите за участие.
V. Документите за участие в конкурса се подават в срок до 17 часа на 16.10.2026 г., включително в служба  “Деловодство” - стая 512 на  Изпълнителна агенция по горите или гише № 4 в Приемната на Министерство на земеделието и храните. Документите се подават в запечатан непрозрачен плик, върху който се посочва длъжността за която се кандидатства, името на кандидата и адрес и телефон за кореспонденция.
VІ. Предварителният подбор да се проведе на 21.10.2026 г.
Кандидатите да бъдат уведомени за резултатите от първия етап.
VІІ.Събеседването да се проведе на 29.10.2026 г. от 10.00 ч. в сградата на Изпълнителна агенция по горите в гр. София.
 Резултатът от конкурса да бъде съобщен на участниците в тридневен срок от провеждането му.
VІІІ. Характеристика за конкурсната длъжност “Директор на Регионална дирекция по горите”, да се представи на разположение на всеки кандидат при приемане на документите му за участие в конкурса.
Препис от настоящата заповед да се връчи на главния секретар на ИАГ, на директора на дирекция ПАД, на началника на отдел ИОВО и на началника на отдел ЧРАО за сведение и изпълнение. 

